
	ΙΩΑΝΝΗΣ ΣΑΜΟΘΡΑΚΗΣ
1959-2000

…και ναι είπα ναι θέλω Ναι.
ΜΙΑ ΑΝΑΔΡΟΜΗ

Σπίτι της Κύπρου
	



	Με μεγάλη επιτυχία, παρουσία πολλών φίλων του Ιωάννη Σαμοθράκη που έφυγε από τη ζωή στις 5 Μαϊου 2000, πραγματοποιήθηκαν την Τρίτη 5 Μαΐου 2015, στο πλαίσιο του εικαστικού προγράμματος του Σπιτιού της Κύπρου, τα εγκαίνια της έκθεσης ΙΩΑΝΝΗΣ ΣΑΜΟΘΡΑΚΗΣ 1959-2000 / …και ναι είπα ναι θέλω Ναι. ΜΙΑ ΑΝΑΔΡΟΜΗ, σε επιμέλεια και σχεδιασμό stagedesignoffice, Σταύρος Παπαγιάννης.
	Η έκθεση, που θα παραμείνει ανοικτή για το κοινό έως την Τετάρτη 3 Ιουνίου 2015, επιχειρεί μια αναδρομή στο πολυδιάστατο έργο του καλλιτέχνη, ένα έργο μινιμαλιστικό, γεμάτο ευαισθησία.
	Ο Ιωάννης Σαμοθράκης γεννήθηκε στον Πειραιά το 1959. Σπούδασε γραφικές τέχνες, σχέδιο και χρώμα στις Σχολές Πετρά. Έζησε και εργάστηκε στην Αθήνα. Συμμετείχε σε ομαδικές εκθέσεις και στην ART ATHINA - Συνάντηση Σύγχρονης Τέχνης (1993, 1997, 1998), ενώ πραγματοποίησε τέσσερις ατομικές εκθέσεις στην Γκαλερί ΑΔ.
Γράφει ο Μarc Charpentier στο κείμενό του που περιλαμβάνεται στο δίγλωσσο έντυπο (ελληνικά - γαλλικά) που συνοδεύει την έκθεση:
Πρόσωπο που του έδινε ρώμη η νοημοσύνη όπου κάποιος θα μπορούσε να διαβάσει την πανουργία του σοφού και κάτι από αγρίμι περίεργα αναμεμειγμένο με καλοσύνη· πρόσωπο με αεικίνητα μάτια, στην κορυφή ενός στέρεου και καθησυχαστικού σώματος, μία αρμονία σε αναμονή. Χωρίς ψευδαίσθηση, αριστοκράτης από τη συμπεριφορά του και την ιδιαίτερη σε χειρονομίες και λέξεις οικονομία του. Σε σταυροδρόμι του λιμανιού, θα έπαιρνε το λόγο, καλεσμένος από την ξαφνική σιωπή μια μικρής ομήγυρης – έκπληκτη σιωπή, υπό τη μορφή ερώτησης [που πιθανώς προκλήθηκε από την εμφάνισή του]. Απλά θα έθετε δύο ή τρία σημεία που θα απομάκρυνε τα εύθραυστα όρια μιας συζήτησης, ηλικίας ίσως ενός τετάρτου, στην οποία μόλις είχε μπει δίνοντας δύο ή τρεις προοπτικές που κανείς δε θα είχε σκεφτεί.
Είχα ξεχάσει ότι αυτός ο απρόβλεπτος άνθρωπος ήταν φίλος μου.”

Σπίτι της Κύπρου
Ξενοφώντος 2Α 
105 57 Σύνταγμα
Τ. 210 3734934
F. 210 3734904
Ε. spiticy@otenet.gr

[bookmark: _GoBack]Ώρες λειτουργίας: Δευτέρα – Παρασκευή: 11:00 - 18:00

Φωτογραφικό υλικό για την έκθεση θα βρείτε στον νέο μας ιστότοπο www.spititiskyprou.gr

